Ytre Arna, mai 2024

Hei,

Har du lyst å vera konfirmant i Ytre Arna kyrkje neste skuleår?

Som konfirmant får du læra meir om den kristne trua og kva det er å vera kristen. Det er eit år der du får stilla spørsmål, diskutera, læra, oppleva, prøva, undra deg. Kanskje får du nye tankar om livet, om trua, om Gud? Det viktigaste er at du stiller med ope sinn, at du er nysgjerrig og deltek i konfirmant-opplegget. Då kan du få eit spennande og lærerikt år.

I Ytre Arna bruker me eit konfirmantopplegg som heiter **Tentro**. Det er laga av Pinse ung, men me tilpassar det til vår bruk. Konfirmantundervisninga blir annankvar onsdag (nokre unnatak) i kyrkjelydshuset (bak kyrkja) frå kl. 19.00 til 20.30. I tillegg er det ei obligatorisk **konfirmanthelg** på Gullbotn konferansesenter 25. – 27. oktober 2024.

I konfirmantåret skal du òg få bli betre kjend med gudstenesta og det som skjer i kyrkja. Difor skal du delta på **minst åtte gudstenester** i løpet av året. På nokre av dei får du oppdrag.

For å skriva deg inn som konfirmant, fyller du ut skjemaet som ligg ved, og sender det til oss før **20. juni.** Hugs å leggja ved kopi av dåpsattest dersom du er døypt ein annan stad enn Ytre Arna kyrkje eller Arna kyrkje. Blir tida knapp, kan dåpsattesten ettersendast.

Eigenandelen for konfirmantåret **(medrekna konfirmanthelga)** er kr. 1 600,- Innbetalingsblankett blir send ut seinare.Me satsar på **presentasjonsgudsteneste søndag 25. august** kl. 11.00. Då får alle konfirmantane utdelt kvar sin bibel. Det blir **informasjonsmøte for foreldre og konfirmantar** etter gudstenesta. **Første undervisningskveld blir onsdag 4. september kl. 19.00.** Konfirmasjons-gudstenestene blir sundag 27. april og sundag 4. mai kl. 11.00. Viss du ønskjer éin av dagane, kan du skriva dette i merknadsfeltet, så skal me så langt råd ta omsyn til det. Dei som ikkje har sterke ønske, markerer ingenting, så vil me plassera dykk slik at det blir om lag like mange begge søndagane.

Dette brevet går til alle som er døypte i Den norske kyrkja, og som bur i Ytre Arna sokn og er fødde i 2010. Men konfirmantundervisninga er open for alle som har lyst til å delta. Dersom du kjenner andre du trur gjerne vil vera med, er det fint om du tipsar dei. Dei kan ta kontakt hit, så skal dei få brev, dei òg. Om du elles lurer på noko, så ta kontakt!

Venleg helsing

Ingvar Fløysvik
sokneprest